ai4bharat/Pralekha huggingface dataset:
अंतरिक्ष विभाग
पीएसएलवी-सी45 ने एमीसैट और अन्य देशों के 28 उपग्रहों को सफलतापूर्वक लांच किया
पीएसएलवी-सी45 ने आज श्रीहरिकोटा के सतीश धवन अंतरिक्ष केन्द्र से एमीसैट और अन्य देशों के 28 उपग्रहों को सफलतापूर्वक लांच किया। पीएसएलवी-सी45 ने दूसरे लांच पैड से भारतीय समयानुसार 9:27 पर उड़ान भरी। वह 17 मिनट और 12 सैकेंड के बाद अपनी कक्षा में स्थापित हो गया। उसके बाद सौर ऊर्जा से चलने वाली एमीसैट की दो श्रृंखलाएं स्थापित हो गई तथा बेंगलुरु स्थित इसरो टेलीमेट्री ट्रेकिंग और कमॉन नेटवर्क ने उपग्रह पर नियंत्रण प्राप्त कर लिया। आने वाले दिनों में यह उपग्रह पूरी तरह संचालित हो जाएगा।
एमीसैट इसरो के मिनी उपग्रह-2 के आधार पर निर्मित है। इसका भार लगभग 436 किलोग्राम है। इसे इलेक्ट्रोमेगनेटिक स्पेक्ट्रम पैमाइश के लिए तैयार किया गया है।
इसके अलावा चार देशों के भी कुल 28 अंतर्राष्ट्रीय़ उपग्रहों को भी लांच किया गया। इनमें लिथुआनिया के दो, स्पेन का एक, स्विटजरलैंड का एक और अमरीका के 24 उपग्रह शामिल हैं। इस अवसर पर इसरो के अध्यक्ष डॉ. के सिवान ने कहा कि आज का पीएसएलवी अभियान कई मामलों में अनोखा है। उन्होंने वैज्ञानिकों को बधाई भी दी।
उल्लेखनीय है कि अगले अभियान के तहत पीएसएलवी– सी 46 मई 2019 में रीसैट-2 बी को लांच करेगा।
रेल मंत्रालय
गैर-तकनीकी लोकप्रिय श्रेणी परीक्षा के लिए सीबीटी  का दूसरा चरण 09 और 10 मई को आयोजित किया गया
लेवल 6 सीबीटी 25 राज्यों के 111 शहरों के 156 केन्द्रों पर आयोजित किया गया
लेवल 4 सीबीटी 17 राज्यों के 56 शहरों के 89 केन्द्रों पर आयोजित किया गया
निर्धारित 1,80,882 उम्मीदवारों में से कुल 1,28,708 उम्मीदवार सीबीटी के लिए उपस्थित हुए
पहली बार उम्मीदवारों का आधार आधारित सत्यापन किया गया
अलग-अलग आरआरबी के आधार पर शेड्यूलिंग के कारण सामान्यीकरण की आवश्यकता नहीं
भारतीय रेलवे ने लेवल 6  और लेवल 4  के लिए 09 और 10 मई, 2022 को सीईएन 01/2019 गैर-तकनीकी लोकप्रिय श्रेणी  भर्ती के दूसरे चरण के कंप्यूटर आधारित टेस्ट  का आयोजन किया। कुल निर्धारित उम्मीदवार 1,80,882 थे, जिनमें से 1,28,708 उम्मीदवार सीबीटी के लिए उपस्थित हुए। पहली बार, उम्मीदवारों का आधार आधारित सत्यापन किया गया। दूसरे चरण की सीबीटी तीन पालियों में आयोजित की गई, यानी 09 मई को लेवल 6 के लिए दो पाली और 10 मई को लेवल 4 के लिए एक पाली रखी गई।
शेड्यूलिंग इस तरह से की गई कि एक आरआरबी के उम्मीदवारों को एक ही प्रकार का प्रश्न-पत्र दिया गया ताकि सामान्यीकरण की कोई आवश्यकता न हो।
लेवल 6 सीबीटी 25 राज्यों के 111 शहरों में 156 केन्द्रों पर आयोजित किया गया। लेवल 6 के लिए कुल उपस्थिति लगभग 74 प्रतिशत रही।
लेवल 4 सीबीटी 17 राज्यों के 56 शहरों के 89 केन्द्रों पर आयोजित किया गया। कुल उपस्थिति लगभग 60.5 प्रतिशत रही।
उम्मीदवारों को आने-जाने की सुविधा के लिए भारतीय रेलवे द्वारा विशेष ट्रेनें चलाई गईं।
इलेक्ट्रानिक्स एवं आईटी मंत्रालय
श्री अल्केश कुमार शर्मा ने त्रिशूर के सी-मेट में उन्नत इलेक्ट्रॉनिक्स उपकरण प्रयोगशाला का उद्घाटन किया
उन्नत प्रौद्योगिकी समाज की आवश्यकताओं को पूरा करने के लिए इलेक्ट्रॉनिक उपकरणों एवं घटकों के विकास में महत्वपूर्ण हैं - श्री अल्केश कुमार शर्मा
इलेक्ट्रॉनिकी और सूचना प्रौद्योगिकी मंत्रालय  के सचिव आईएएस श्री अल्केश कुमार शर्मा ने आज त्रिशूर में सेंटर फॉर मैटेरियल्स फॉर इलेक्ट्रॉनिक्स टेक्नोलॉजी  में उन्नत इलेक्ट्रॉनिक्स उपकरण प्रयोगशाला का उद्घाटन किया।
श्री अल्केश कुमार शर्मा ने इस कार्यक्रम को संबोधित किया। उन्होंने देश में इलेक्ट्रॉनिक विनिर्माण को बढ़ावा देने के उद्देश्य से समाज की आवश्यकताओं तथा सरकार की पहल पर ध्यान केंद्रित करने के लिए अनुसंधान एवं विकास के विशेष महत्व का उल्लेख किया। श्री अल्केश कुमार शर्मा ने कहा कि भविष्य के अनुप्रयोगों के लिए इलेक्ट्रॉनिक घटकों और उपकरणों के विकास में उन्नत प्रौद्योगिकी बहुत महत्वपूर्ण हैं। उन्होंने कहा कि नई सुविधा सरकार के आत्मनिर्भर भारत मिशन के अनुरूप वाणिज्यिक रूप से तैयार होने वाले उत्पादों को विकसित करने के लिए इलेक्ट्रॉनिक सामग्री, घटकों और उपकरणों पर ट्रांसलेशनल रिसर्च में सी-मेट की क्षमताओं को बढ़ाने में सहायता करेगी।
सेंटर फॉर मैटेरियल्स फॉर इलेक्ट्रॉनिक्स टेक्नोलॉजी  भारत सरकार के इलेक्ट्रॉनिकी और सूचना प्रौद्योगिकी मंत्रालय तहत एक स्वायत्त वैज्ञानिक समिति है। त्रिशूर स्थित सी-मेट के प्रमुख कार्यकारी क्षेत्रों में से एक सेंसर्स और एक्चुएटर्स हैं। सी-मेट ने आईआईआईटीएमके और औद्योगिक भागीदारों के साथ मिलकर "सेंटर ऑफ एक्सीलेंस  इन इंटेलीजेंट आईओटी सेंसर्स" स्थापित किया है। सेंटर ऑफ एक्सीलेंस विशेष रूप से उद्योग जगत की आवश्यकताओं को पूरा करने के लिए अभिनव उपकरणों और समाधानों के विकास पर अपना ध्यान केंद्रित करता है। मैसर्स मुराता बिजनेस इंजीनियरिंग इंडिया प्राइवेट लिमिटेड को तापमान आधारित सेंसर्स "मल्टीचैनल डाटा अधिग्रहण प्रणाली" का प्रौद्योगिकी हस्तांतरण करना सीओई मॉडल की सफलता का एक शानदार उदाहरण है, जहां अनुसंधान संस्थान व्यावसायिक रूप से व्यवहार्य उत्पादों को वितरित करने के लिए उद्योग की आवश्यकताओं के अनुसार कार्य कर रहे हैं। सी-मेट ने विभिन्न आईओटी सेंसर आधारित समाधान विकसित किए हैं और इन स्वदेशी तकनीकों से वैश्विक सेंसर बाजार में आत्मनिर्भर बनने के लिए भारतीय उद्योगों को लाभ मिलने की संभावना है।
इलेक्ट्रॉनिकी और सूचना प्रौद्योगिकी मंत्रालय में समूह समन्वयक श्रीमती सुनीता वर्मा, मेसर्स मुराता बिजनेस इंजीनियरिंग इंडिया प्राइवेट लिमिटेड के महाप्रबंधक श्री थाचट रागश मेनन, सी-मेट त्रिशूर में महानिदेशक डॉ. बी.बी. काले, सी-मेट त्रिशूर के निदेशक डॉ. एन. रघु और सी-मेट त्रिशूर में वरिष्ठ वैज्ञानिक डॉ. ए. सीमा ने भी इस अवसर पर संबोधित किया।
इलेक्ट्रानिक्स एवं आईटी मंत्रालय
किसानों को "मांग आधारित टेली कृषि सलाह” प्रदान करने के लिए डिजिटल इंडिया कॉर्पोरेशन और भारतीय कृषि अनुसंधान परिषद ने समझौता ज्ञापन पर हस्ताक्षर किए
किसानों को स्थान विशिष्ट 'मांग आधारित टेली कृषि सलाह' देने के लिए, कृषि और किसान कल्याण मंत्रालय के भारतीय कृषि अनुसंधान परिषद  और इलेक्ट्रॉनिक्स एवं सूचना प्रौद्योगिकी मंत्रालय के डिजिटल इंडिया कॉरपोरेशन  ने एक समझौता ज्ञापन पर हस्ताक्षर किए हैं। यह हस्ताक्षर 9 जून 2021 को नई दिल्ली के कृषि भवन में किये गये।
कार्यक्रम की अध्यक्षता डीएआरई के सचिव और आईसीएआर के महानिदेशक डॉ. त्रिलोचन महापात्रा, डीएआरई के अतिरिक्त सचिव और आईसीएआर के सचिव श्री संजय कुमार सिंह और डीआईसी के प्रबंधक निदेशक और सीईओ श्री अभिषेक सिंह ने की।
इस अवसर पर आईसीएआर के उप महानिदेशक  डॉ. ए.के सिंह, डीआईसी के वरिष्ठ निदेशक  डॉ. विनय ठाकुर, आईसीएआर के सहायक महानिदेशक  डॉ. अनिल राय, आईसीएआर के सहायक निदेशक सामान्य  डॉ. रणधीर सिंह पोसवाल, डीआईसी के पीआर अनुसंधान वैज्ञानिक डॉ. टीएस अनुराग और डीआईसी के पीआर सॉफ्टवेयर डेवलपर के श्री अंशुल पोरवाल सहित अन्य गणमान्य व्यक्ति उपस्थित थे।
एमओयू का उद्देश्य डीआईसी के मौजूदा इंटरएक्टिव इंफॉर्मेशन डिसेमिनेशन सिस्टम  प्लेटफॉर्म को आईसीएआर के प्रस्तावित किसान सारथी कार्यक्रम के साथ एकीकृत करना और आईसीएआर नेटवर्क के माध्यम से उसे लागू कर देश भर में बड़ी संख्या में किसानों तक पहुंचाना है।
आईसीएआर और डीआईसी स्थानीय स्तर पर विभिन्न कृषि गतिविधियों को सहयोग देने के लिए एक मल्टी-मीडिया, मल्टी-वे एडवाइजरी और संचार प्रणाली की स्थापना और संचालन के लिए आईसीटी प्लेटफार्मों को विकसित और तैनात करने के लिए सहयोग करने पर सहमत हुए हैं। शुरूआत में आईसीएआर में इंटरएक्टिव इंफॉर्मेशन डिसेमिनेशन सिस्टम  तैनात किया जाएगा जो एक पुश-एंड पुल-आधारित प्रणाली है, जिसमें मोबाइल फोन का उपयोग करके किसानों से कृषि संबंधी जानकारी प्राप्त की सकेगी। आईआईडीएस किसानों को केवल उन्हीं सेवाओं के लिए व्यक्तिगत आवश्यकता-आधारित जानकारी प्राप्त करने का विकल्प देता है, जिसके लिए उन्होंने सदस्यता ली है। बैकएंड विशेषज्ञों के पास उनके प्रश्नों का उत्तर देते समय किसानों के डेटाबेस तक पहुंच होगी। इस तरह, विशेषज्ञ किसानों द्वारा उठाई गई समस्याओं या क्षेत्र की समस्याओं को बेहतर तरीके से समझ सकेंगे  और व्यक्तिगत रूप से किसान को उचित और शीघ्र सहायता प्रदान कर सकेंगे। वर्तमान में आईआईडीएस प्लेटफॉर्म को पूर्वोत्तर राज्यों, आंध्र प्रदेश और तेलंगाना में तैनात किया गया है। जिसे आईसीएआर के साथ इस समझौता ज्ञापन के साथ पूरे देश में विस्तारित किया जाएगा।
डीआईसी अपेक्षित आईसीटी प्लेटफॉर्म के विकास, होस्टिंग और प्रबंधन के लिए सहयोग के साथ-साथ संपूर्ण तकनीकी समाधान प्रदान करेगा। आईसीएआर कृषि विज्ञान केंद्रों , विभिन्न डोमेन विशिष्ट अनुसंधान संस्थानों और कृषि विश्वविद्यालयों के नेटवर्क आदि के रूप में अपने विस्तार सेवा नेटवर्क के माध्यम से चरणबद्ध तरीके से पूरे संचालन का प्रबंधन और निगरानी करेगा।
प्रधानमंत्री कार्यालय
प्रधानमंत्री ने कृपालु एवं अत्यंत श्रद्धेय डॉ. फिलिपोज़ मार क्राईसॉसटम मार थोमा वलिया मेट्रोपॉलिटन के निधन पर शोक व्यक्त किया
प्रधानमंत्री श्री नरेन्द्र मोदी ने कृपालु एवं अत्यंत श्रद्धेय डॉ. फिलिपोज़ मार क्राईसॉसटम मार थोमा वलिया मेट्रोपॉलिटन के निधन पर शोक व्यक्त किया है।
एक ट्वीट में प्रधानमंत्री ने कहा हैः
“मैं हिज़ ग्रेस दी मोस्ट रेवेरेन्ड डॉ. फिलिपोज़ मार क्राईसॉसटम मान थोमा वलिया मेट्रोपॉलिटन के निधन पर दु:खी हूं। वे अपने समृद्ध धार्मिक-आध्यात्मिक ज्ञान और मानव पीड़ा के उन्मूलन के प्रयासों के लिये हमेशा याद किये जायेंगे। मलंकारा मार थोमा सीरियन चर्च के सदस्यों के प्रति संवेदना।”
प्रधानमंत्री कार्यालय
प्रधानमंत्री ने सुशांत सिंह राजपूत के निधन पर शोक व्यक्त किया
प्रधानमंत्री श्री नरेन्द्र मोदी ने सुशांत सिंह राजपूत के निधन पर शोक व्यक्त किया है।
प्रधानमंत्री ने कहा, ‘सुशांत सिंह राजपूत ... एक प्रतिभाशाली युवा अभिनेता ने बहुत जल्द दुनिया को अलविदा कह दिया। उन्होंने टीवी सीरियलों और फिल्मों में उत्कृष्ट प्रदर्शन किया। मनोरंजन की दुनिया में उनके अभ्युदय ने कई लोगों को प्रेरित किया और वह अपनी कई यादगार भूमिकाओं के लिए सदैव याद किए जाएंगे। उनके निधन से स्तब्ध हूं। मेरी गहरी संवदेनाएं उनके परिवार और प्रशंसकों के साथ हैं। ओम शांति।’
गृह मंत्रालय
केन्द्रीय गृह मंत्री श्री अमित शाह ने आज नई दिल्ली में एक बैठक में जम्मू और कश्मीर में सुरक्षा स्थिति की समीक्षा की
श्री अमित शाह ने सुरक्षा एजेंसियों के प्रयासों की सराहना की जिससे पिछले कुछ वर्षों में जम्मू और कश्मीर में आतंकी घटनाओं में कमी आई है
आतंकी घटनाएँ 2018 में 417 से घटकर 2021 में 229 हो गई हैं, जबकि सुरक्षा बलों के शहीद हुए कर्मियों की संख्या 2018 में 91 से कम होकर 2021 में 42 हो गई है
गृह मंत्री ने सुरक्षा ग्रिड को और अधिक मज़बूत करने के निर्देश दिये ताकि सीमा-पार घुसपैठ शून्य हो और आतंकवाद का उन्मूलन हो सके
केन्द्रीय गृह मंत्री श्री अमित शाह ने आज नई दिल्ली में एक बैठक में जम्मू और कश्मीर में सुरक्षा स्थिति की समीक्षा की। बैठक में जम्मू और कश्मीर के उपराज्यपाल श्री मनोज सिन्हा, राष्ट्रीय सुरक्षा सलाहकार श्री अजित डोभाल तथा जम्मू और कश्मीर प्रशासन और सेना सहित भारत सरकार के वरिष्ठ अधिकारी शामिल हुए।
श्री अमित शाह ने सुरक्षा एजेंसियों के प्रयासों की सराहना की जिससे पिछले कुछ वर्षों में जम्मू और कश्मीर में आतंकी घटनाओं में कमी आई है। आतंकी घटनाएँ 2018 में 417 से घटकर 2021 में 229 हो गई हैं, जबकि सुरक्षा बलों के शहीद हुए कर्मियों की संख्या 2018 में 91 से कम होकर 2021 में 42 हो गई है।
गृह मंत्री ने सुरक्षा ग्रिड को और अधिक मज़बूत करने के निर्देश दिये ताकि सीमा-पार घुसपैठ शून्य हो और आतंकवाद का उन्मूलन हो सके।
रक्षा मंत्रालय
युद्धपोत उत्पादन अधीक्षक  कॉन्क्लेव
दिनांक 15 नवंबर 2022 को वॉरशिप ओवरसीइंग टीम, कोलकाता द्वारा वाइस एडमिरल किरण देशमुख, नियंत्रक, युद्धपोत उत्पादन एवं अधिग्रहण की अध्यक्षता में युद्धपोत उत्पादन अधीक्षक  कॉन्क्लेव का आयोजन किया गया। इस कॉन्क्लेव में रियर एडमिरल संदीप एस. संधू, एसीसीपी एवं एसीडब्ल्यूपीएंडए आईएचक्यू एमओडी से युद्धपोत डिजाइन ब्यूरो और जहाज उत्पादन निदेशालय के अधिकारी, सभी 07 युद्धपोत/पनडुब्बी उत्पादन अधीक्षक और युद्धपोत ओवरसीइंग टीम और सबमरीन ओवरसीइंग टीम के अधिकारियों ने भाग लिया।
डब्ल्यूपीएस कॉन्क्लेव भारत में रक्षा पोत निर्माण प्रक्रिया में सुधार के लिए डीपीएसयू और निजी शिपयार्ड द्वारा अपनाए जा रहे विचारों और नवीनतम उत्पादन और परियोजना प्रबंधन तकनीकों के आदान-प्रदान के लिए एक कॉमन मंच था। डब्ल्यूओटी द्वारा सामना की जाने वाली विभिन्न चुनौतियों, सीखे गए सबक और इन मुद्दों को हल करने के लिए उपयोग किए गए अभिनव तरीकों पर भी विचार-विमर्श किया गया।
कॉन्क्लेव ने माननीय प्रधानमंत्री के "आत्मनिर्भर भारत" के दृष्टिकोण के अनुरूप रक्षा जहाज निर्माण क्षेत्र में 100% स्वदेशीकरण प्राप्त करने के तरीकों और साधनों पर चर्चा करने का एक अवसर प्रदान किया। कॉन्क्लेव 2022 डब्ल्यूओटी  की 60वीं वर्षगांठ के साथ मेल खाता है।
मंत्रिमण्डल
मंत्रिमंडल ने भारत और यूनाइटेड किंगडम के बीच चिकित्सा उत्पादों के विनियमन के क्षेत्र में सहयोग पर समझौता ज्ञापन को मंजूरी दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने केन्द्रीय औषधि मानक नियंत्रण संगठन , भारत और यूनाइटेड किंगडम चिकित्सा एवं स्वास्थ्य देखभाल उत्पादन विनियामक एजेंसी  के बीच चिकित्सा उत्पादों के विनियमन के क्षेत्र में सहयोग पर समझौता ज्ञापन को मंजूरी दी है।
इस समझौता ज्ञापन से दोनों देशों के बीच अंतरराष्ट्रीय जिम्मेदारियों के अनुरूप चिकित्सा उत्पाद विनियमन संबंधी मामलों में सार्थक सहयोग और केन्द्रीय औषधि मानक नियंत्रण संगठन  भारत और यूनाइटेड किंगडम चिकित्सा एवं स्वास्थ्य देखभाल उत्पादन विनियामक एजेंसी  के बीच सूचनाओं के आदान-प्रदान में मदद मिलेगी। दोनों विनियामक प्राधिकरणों के बीच निम्नलिखित क्षेत्रों में सहयोग के मुख्य बिंदु इस प्रकार हैं-
ए) फार्मा के क्षेत्र में सतर्कता  सुरक्षा संबंधी जानकारी का आदान-प्रदान खासकर जहां दूसरे पक्ष को विशेष रूप से इसकी जरूरत है इसमें औषधियों एवं चिकित्सा उत्पादों से जुड़ी सुरक्षा चिंताएं शामिल हैं।
बी) भारत और यूनाइटेड किंगडम की ओर से आयोजित की जाने वाली वैज्ञानिक एवं प्रयोगात्मक बैठकें, सम्मेलन, सेमिनार आदि में सहभागिता।
सी) बेहतर प्रयोगात्मक विधियों , बेहतर चिकित्सा संबंधी पद्धतियों , बेहतर विनिर्माण विधियों , बेहतर वितरण विधियों  और बेहतर फार्मा निगरानी संबंधी विधियों  के क्षेत्र में सहयोग और सूचनाओं का आदान-प्रदान।
डी) आपसी सहमति वाले क्षेत्रों में क्षमता निर्माण।
ई) प्रत्येक पक्ष के विनियामक ढांचे के बीच आपसी समझ को बढ़ावा देना, आवश्यकताओं एवं विधियों पर ध्यान देना और दोनों पक्षों के बीच भविष्य में विनियमन को मजबूती प्रदान करना।
एफ) औषधियों और चिकित्सा उपकरणों के संबंध में कानूनों और विनियमनों के बारे में जानकारी का आदान-प्रदान।
जी) गैर-लाइसेंसी आयात एवं निर्यात पर नियंत्रण को समर्थन देने के लिए जानकारी का आदान-प्रदान।
एच) अंतर्राष्ट्रीय मंच पर सहयोग करना।
इस समझौता ज्ञापन से दोनों पक्षों के बीच विनियामक संबंधी विषयों को बेहतर तरीके से समझने में मदद मिलेगी और यह चिकित्सा उत्पादों के विनियमन क्षेत्र में सहयोग में वृद्धि तथा अंतरराष्ट्रीय स्तर पर बेहतर समन्वय में मदद कर सकता है।
संस्कृति मंत्रालय
राष्ट्रीय प्राकृतिक चिकित्सा संस्थान, पुणे ने क्षेत्रीय लोक संपर्क ब्यूरो के सहयोग से मैराथन 100 दिवसीय योग कार्यशाला श्रृंखला आयोजित की
राष्ट्रीय प्राकृतिक चिकित्सा संस्थान , पुणे ने सूचना और प्रसारण मंत्रालय के क्षेत्रीय आउटरीच ब्यूरो  के सहयोग से अपने यूट्यूब चैनल के माध्यम से "कॉमन योग प्रोटोकॉल"  के तहत लाइव योग सत्र आयोजित किया।
100 दिवसीय कार्यक्रम के तहत 13 मार्च, 2021 से प्रतिदिन एक घंटे सुबह 7-8 बजे के लिए अंतर्राष्ट्रीय योग दिवस से एक दिन पहले तक ऑनलाइन स्ट्रीमिंग किया जा रहा है। जिसका विषय "समग्र कल्याण के लिए योग" है।
एनआईएन, पुणे निदेशक प्रो. के. सत्य लक्ष्मी ने कहा कि महामारी से उत्पन्न कठिनाइयों के बीच बेहतर स्वास्थ्य के लिए योग एक बेहतरीन जरिया है। इन सत्रों ने तनाव, चिंता और अवसाद से निपटने और कोविड-19 के चुनौतीपूर्ण समय में सेहत बनाए रखने के लिए एक प्रभावी स्व-प्रबंधन रणनीति के रूप में काम किया है। पहल का उद्देश्य लोगों के बीच सीवाईपी को बढ़ावा देना और मजबूत करना भी था।
ऑनलाइन सीवाईपी सत्र आयुष मंत्रालय द्वारा तैयार किए गए कॉमन योग प्रोटोकॉल पर आधारित थे। सीवाईपी लगभग 45 मिनट की अवधि के योग अभ्यास का एक कार्यक्रम है।
ये लाइव योग सत्र अंग्रेजी, हिंदी और मराठी में वीडियो कॉन्फ्रेंसिंग के माध्यम से आयोजित किए गए और क्षेत्रीय लोक संपर्क ब्यूरो,  और एनआईएन, पुणे के सोशल मीडिया हैंडल के माध्यम से प्रदर्शित किए गए थे। सभी सत्रों को इस लिंक पर देखा जा सकता है
https://www.youtube.com/c/MAHAROB/videos
नेशनल फिल्म आर्काइव ऑफ इंडिया और आरओबी पुणे के निदेशक प्रकाश मगदुम ने कहा: “महामारी के मद्देनजर लगाए गए प्रतिबंधों को ध्यान में रखते हुए, इस पहल के पीछे की सोच यह थी कि लोग ऑनलाइन मोड के माध्यम से बुनियादी योग प्रशिक्षण प्राप्त कर सकें। यह पहल इस वर्ष के अंतर्राष्ट्रीय योग दिवस के लिए केंद्र सरकार के आह्वान के अनुरूप भी है - योग के साथ रहें, घर पर रहें।"
महामारी ने आम जन को योग के प्रति अधिक जागरूक किया
7वां अंतर्राष्ट्रीय योग दिवस ऐसे समय में मनाया जा रहा है जब दुनिया कोविड-19 महामारी से लड़ रही है। सामूहिक गतिविधियों पर प्रतिबंध के मद्देनजर, अंतर्राष्ट्रीय योग दिवस  2021 पर एक प्रमुख टेलीविज़न कार्यक्रम होगा। कार्यक्रम सुबह 6.30 बजे शुरू होगा, जिसमें प्रधानमंत्री श्री नरेन्द्र मोदी का संबोधन शामिल होगा।
पिछले कुछ वर्षों में आईडीवाई ने न केवल योग की लोकप्रियता को बढ़ाया है, बल्कि कई नए क्षेत्रों में इसे अपनाने के लिए प्रेरित करके अपनी भौगोलिक उपस्थिति का भी विस्तार किया है।
https://yoga.ayush.gov.in/public/assets/front/pdf/CYPEnglishBooklet.pdf
वित्त मंत्रालय
सॉवरिन गोल्ड बॉन्ड स्कीम 2019-20 - निर्गम मूल्य
भारत सरकार की अधिसूचना एफ. संख्या  – डब्ल्यू एंड एम / 2019 दिनांक 30 सितंबर 2019 के संदर्भ में सॉवरिन गोल्ड बॉन्ड 2019-20  की अवधि 02 से 06 मार्च 2020 तक खोली जाएगी। सबस्क्रिपशन अवधि के दौरान इस बॉन्ड का निर्गम मूल्य 4,260 रुपये  प्रति ग्राम होगा। इसकी निपटान तिथि 11 मार्च 2020 होगी जैसा कि भारतीय रिजर्व बैंक द्वारा प्रेस विज्ञप्ति में भी 28 फरवरी 2020 को प्रकाशित किया गया है।
भारतीय रिजर्व बैंक के परामर्श से भारत सरकार ने उन निवेशकों को निर्गम मूल्य से प्रति ग्राम 50 रुपये  की छूट की अनुमति देने का फैसला किया है जो ऑनलाइन आवेदन करते हैं और भुगतान डिजिटल मोड के माध्यम से किया जाता है। ऐसे निवेशकों के लिए गोल्ड बॉन्ड का निर्गम मूल्य 4,210 रुपये  प्रति ग्राम होगा।
एस शुक्ला/एएम/एसकेसी/एनके-6019
(Visitor Counter : 210
वित्त मंत्रालय
सीजीएसटी दिल्ली के अधिकारियों ने 14.30 करोड़ रुपये के फर्जी आईटीसी पर धोखाधड़ी करने के लिए एक व्यक्ति को गिरफ्तार किया
इनपुट टैक्स क्रेडिट  का लाभ लेने के लिए फर्जी और नकली इनवॉयस बनाने वालों के खिलाफ चल रहे धर-पकड़ अभियान के तहत पूर्वी दिल्ली संभाग के केंद्रीय वस्तु और सेवा कर  अधिकारियों ने 79.5 करोड़ रुपये के फर्जी बिलों का पता लगाया है। यह फर्जीवाड़ा सी.ए. नितिन द्वारा तीन फर्जी कंपनियों को बनाकर किया जा रहा था। नितिन ने मेसर्स अंशिका मेटल्स, मेसर्स एन.जे.ट्रेडिंग कंपनी और मेसर्स ए.जे.इंटरप्राइजेस नाम की कंपनियां अपने परिवार के सदस्यों के नाम से बनाई थी। जिसके जरिए वह फर्जी आईटीसी जारी करने का काम कर रहे थे।
इन कंपनियों के जरिए सी.ए.नितिन जैन ने 14.30 करोड़ रुपये के फर्जी आईटीसी जारी किए थे। यही नहीं जो ई-वे बिल जारी किए गए थे, वह भी फर्जी पाए गए हैं। सी.ए.नितिन जैन 16 दिसंबर, 2020 से फरार चल रहे थे। जो अंतत: 13 जनवरी, 2021 को जांच अधिकारियों के सामने पेश हुए। उन्होंने अपने बयान में स्वीकार किया है कि उन्होंने अपने पिता श्री नरेश चंद जैन, उनकी पत्नी श्रीमती दीक्षा जैन की पहचान का उपयोग करते हुए फर्जी कंपनियां बनाई। जिनका इस्तेमाल वह फर्जी आईटीसी लेने के लिए किया करते थे।
गौरतलब है कि इसके पहले पूर्वी दिल्ली संभाग द्वारा की गई कार्रवाई में श्री सचिन मित्तल और श्री दिनेश जैन का मामला सामने आया था, जिसमें वह फर्जी तरीके से आईटीसी लेने का काम कर रहे थे। इसके तहत श्री सचिन मित्तल ने 12 करोड़ और श्री दिनेश जैन ने 13.98 करोड़ रुपये का आईटीसी में फर्जीवाड़ा किया था। जांच में दोनों के फाइनेंशियल स्टेटमेंट और उनके द्वारा की गई स्वीकारोक्ति में सी.ए. नितिन जैन के नाम का खुलासा हुआ है। जिसमें उन्होंने बताया कि कमीशन के आधार पर विभिन्न फर्मों के फर्जी बिल और इनवॉयस की व्यवस्था नितिन जैन किया करते थे।
श्री नितिन जैन ने अपने परिवार के सदस्यों की पहचान पर, फर्जी संस्थाओं का इस्तेमाल करके जानबूझकर सीजीएसटी अधिनियम, 2017 की धारा 132   और 132   के तहत अपराध किया है। यह प्रावधान वित्त अधिनियम-2020 की धारा-127 में संशोधन के जरिए बने हैं। जो कि अधिनियम की धारा 132  के आधार पर क्लॉज  और अधिनियम 132 की उपधारा  प्रावधानों के अनुसार संज्ञेय और गैर-जमानती अपराध है।
सी.ए. नितिन जैन को इन अपराधों के तहत सीजीएसटी एक्ट, 2017 के अधिनियम 69  के तहत ड्यूटी मजिस्ट्रेट के सामने पेश किया गया। और उन्हें मजिस्ट्रेट द्वारा 14 दिन की न्यायिक हिरासत में 27 जनवरी, 2021 तक के लिए भेज दिया गया है। इस मामले में आगे की जांच जारी है।
मौजूदा साल में फर्जी बिल बनाकर फर्जीवाड़ा करने के 3684.46 करोड़ रुपये के मामले सामने आए हैं। इसके तहत जोन से 18 लोगों को गिरफ्तार किया गया है।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट - 186वां दिन
भारत में कोविड-19 टीकाकरण की संख्या 41.52होने के साथ ही एक और महत्वूर्ण पड़ाव हासिल
आज शाम 7 बजे तक 31.79लाख से अधिक टीके की खुराक दी गई
18-44 आयु वर्ग को अब तक 13.44करोड़ से अधिक टीके की खुराक दी जा चुकी है
आज शाम 7 बजे की अनंतिम रिपोर्ट के अनुसार, भारत ने एक और ऐतिहासिक उपलब्धि हासिल करते हुए कोविड-19 के समग्र टीकाकरण की संख्या 41.52करोड़  को पार कर गयी है। कोविड-19 टीके की व्यापक उपलब्धता से जुड़ा नया चरण 21 जून, 2021 से शुरू हुआ है। शाम 7 बजे की अनंतिम रिपोर्ट के अनुसार, आज 31.79लाख  से अधिक टीकों की खुराक दी जा चुकी है।
आज 18-44 वर्ष के आयु वर्ग के लोगों को टीके की 15,03,713पहली खुराक और 1,36,257दूसरी खुराक दी गई। टीकाकरण अभियान के तीसरे चरण के शुरू होने के बाद से 37 राज्यों/केन्द्र शासित प्रदेशों में 18-44 वर्ष के आयु वर्ग के लोगों द्वारा पहली खुराक लेने वालों की संचयी संख्या 12,92,52,381है और दूसरी खुराक लेने वालों की कुल संख्या 52,11,066है। तीन राज्यों मध्य प्रदेश, महाराष्ट्र और उत्तर प्रदेश ने 18-44 वर्ष आयु वर्ग में कोविड-19 वैक्सीन की 1 करोड़ से अधिक संचयी खुराक दी है। इसके अलावा आंध्र प्रदेश, असम, छत्तीसगढ़, दिल्ली, हरियाणा, झारखंड, केरल, तेलंगाना, हिमाचल प्रदेश, ओडिशा, पंजाब, उत्तराखंड और पश्चिम बंगालने पहली खुराक के लिए 18-44 आयु वर्ग के 10 लाख से अधिक लाभार्थियों का कोविड टीकाकरण किया है।
नीचे दी गई तालिका में अब तक 18-44 वर्ष के आयु वर्ग के लोगों को दी गई टीके की खुराकों की कुल संख्या को दर्शाया गया है: The table below shows the cumulative vaccine doses administered to 18-44 years age group till now.
|
|
क्र.सं.
|
|
राज्य
|
|
पहली खुराक
|
|
दूसरी खुराक
|
|
1
|
|
अंडमान एवं निकोबार द्वीप समूह
|
|
73292
|
|
84
|
|
2
|
|
आंध्र प्रदेश
|
|
2830017
|
|
81029
|
|
3
|
|
अरुणाचल
|
|
335475
|
|
526
|
|
4
|
|
असम
|
|
3569430
|
|
155842
|
|
5
|
|
बिहार
|
|
8499713
|
|
197785
|
|
6
|
|
चंडीगढ़
|
|
273725
|
|
1747
|
|
7
|
|
छत्तीसगढ़
|
|
3412121
|
|
94962
|
|
8
|
|
दादरा और नगर हवेली
|
|
223876
|
|
179
|
|
9
|
|
दमन और दीव
|
|
161364
|
|
768
|
|
10
|
|
दिल्ली
|
|
3507495
|
|
220667
|
|
11
|
|
गोवा
|
|
472052
|
|
11472
|
|
12
|
|
गुजरात
|
|
9528878
|
|
313514
|
|
13
|
|
हरियाणा
|
|
4066672
|
|
208561
|
|
14
|
|
हिमाचल प्रदेश
|
|
1280197
|
|
3200
|
|
15
|
|
जम्मू-कश्मीर
|
|
1316711
|
|
49891
|
|
16
|
|
झारखंड
|
|
2998357
|
|
114912
|
|
17
|
|
कर्नाटक
|
|
9003524
|
|
300119
|
|
18
|
|
केरल
|
|
2691584
|
|
221857
|
|
19
|
|
लद्दाख
|
|
87195
|
|
14
|
|
20
|
|
लक्ष्यद्वीप
|
|
24222
|
|
109
|
|
21
|
|
मध्य प्रदेश
|
|
11285893
|
|
488199
|
|
22
|
|
महाराष्ट्र
|
|
9874842
|
|
420721
|
|
23
|
|
मणिपुर
|
|
454019
|
|
1192
|
|
24
|
|
मेघायल
|
|
388833
|
|
382
|
|
25
|
|
मिजोरम
|
|
341123
|
|
1000
|
|
26
|
|
नागालैंड
|
|
317981
|
|
584
|
|
27
|
|
ओडिशा
|
|
4133697
|
|
263813
|
|
28
|
|
पुदेचरी
|
|
236169
|
|
1740
|
|
29
|
|
पंजाब
|
|
2201368
|
|
68681
|
|
30
|
|
राजस्थान
|
|
9372383
|
|
248845
|
|
31
|
|
सिक्किम
|
|
286059
|
|
189
|
|
32
|
|
तमिलनाडु
|
|
7440905
|
|
350885
|
|
33
|
|
तेलांगना
|
|
5015419
|
|
389917
|
|
34
|
|
त्रिपुरा
|
|
991955
|
|
15341
|
|
35
|
|
उत्तर प्रदेश
|
|
15098493
|
|
554766
|
|
36
|
|
उत्तराखंड
|
|
1791644
|
|
43572
|
|
37
|
|
West Bengal
|
|
5665698
|
|
384001
|
|
|
|
Total
|
|
129252381
|
|
5211066
प्रधानमंत्री कार्यालय
प्रधानमंत्री और ब्राजील के राष्ट्रपति के बीच टेलीफोन पर बातचीत
(प्रधानमंत्री श्री नरेन्द्र मोदी ने आज ब्राजील के राष्ट्रपति महामहिम जायर मेसियास बोलसोनारो से टेलीफोन पर बातचीत की। दोनों नेताओं ने कोविड-19 वैश्विक महामारी के प्रसार के मद्देनजर वैश्विक स्थिति पर चर्चा की।
प्रधानमंत्री ने कोविड-19 के कारण ब्राजील में हुई लोगों की मृत्यु पर अपनी संवेदना व्यक्त की। उन्होंने कहा कि इस समय हर भारतीय की प्रार्थना ब्राजील के दोस्ताना लोगों के साथ है।
दोनों नेताओं ने कोविड-19 के कारण पैदा हुए गंभीर संकट से निपटने के लिए भारत और ब्राजील के बीच द्विपक्षीय के साथ-साथ बहुपक्षीय संस्थागत ढांचे में करीबी सहयोग के महत्व पर जोर दिया। उन्होंने कोवडि-19 के बाद की दुनिया के लिए वैश्वीकरण की एक नई मानव केंद्रित अवधारणा बनाने की आवश्यकता पर सहमति जताई।
प्रधानमंत्री ने इस मुश्किल घड़ी में ब्राजील के राष्ट्रपति को हर संभव सहायता प्रदान करने का आश्वासन दिया। उन्होंने सहमति जताई कि उनके अधिकारी कोविड-19 की स्थिति और इसके कारण उभरती चुनौतियों के संबंध में नियमित संपर्क में रहेंगे।
प्रधानमंत्री ने इस वर्ष भारत के 70वें गणतंत्र दिवस समारोह में मुख्य अतिथि के तौर पर ब्राजील के राष्ट्रपति की भागीदारी का आभार व्यक्त किया। उन्होंने भारत और ब्राजील के बीच मित्रता में लगातार बढ़ रही जीवंतता पर प्रसन्नता व्यक्त की। उन्होंने पिछले एक वर्ष के दौरान ब्रिक्स के नेतृत्व के लिए भी ब्राजील को धन्यवाद किया।
रक्षा मंत्रालय
वाइस एडमिरल किरण देशमुख, एवीएसएम, वीएसएम ने कंट्रोलर वॉरशिप प्रोडक्शन एंड एक्विजिशन  के पद का कार्यभार ग्रहण किया
वाइस एडमिरल किरण देशमुख, एवीएसएम, वीएसएम ने 31 मई 2021 को युद्धपोत उत्पादन और अधिग्रहण नियंत्रक के पद का कार्यभार ग्रहण किया। वीजेटीआई, मुंबई विश्वविद्यालय के पूर्व छात्र, वाइस एडमिरल किरण देशमुख को 31 मार्च, 1986 को भारतीय नौसेना में इंजीनियर अधिकारी के रूप में नियुक्त किया गया था। उन्होंने इंजीनियरिंग में मास्टर डिग्री प्राप्त की है और वे डिफेंस सर्विसेज स्टाफ कॉलेज, वेलिंगटन से पोस्ट ग्रेजुएट हैं। फ्लैग ऑफिसर ने नौसेना मुख्यालय में स्टाफ, कार्मिक और उपकरण शाखा जैसी प्रमुख नियुक्तियों पर और पूर्वी नौसेना कमान मुख्यालय में परीक्षण एजेंसियों, एमओ, नौसेना डॉकयार्ड तथा कमांड स्टाफ में विभिन्न महत्वपूर्ण पदों पर कार्य किया है। फ्लैग ऑफिसर ने विभिन्न क्षमताओं में राजपूत क्लास, दिल्ली क्लास और तबर क्लास जैसे फ्रंटलाइन पोतों पर सेवाएं दी हैं। एडमिरल को उनकी विशिष्ट सेवा के लिए अति विशिष्ट सेवा पदक और विशिष्ट सेवा पदक से सम्मानित किया गया है। कंट्रोलर वॉरशिप प्रोडक्शन एंड एक्विजिशन, फ्लैग ऑफिसर के रूप में अपनी नियुक्ति से पहले, उन्होंने विशाखापत्तनम में डायरेक्टर जनरल नेवल प्रोजेक्ट, नेवल डॉकयार्ड विशाखापत्तनम के एडमिरल सुपरिंटेंडेंट, चीफ स्टाफ ऑफिसर  / एचक्यूईएनसी और असिस्टेंट चीफ ऑफ मैटेरियल  के रूप में काम किया है।
एमजी/एएम/एन/सीएस
(Visitor Counter : 219